Mulawin (seryeng pantelebisyon)

Ang Mulawin ay isang telefantasya na palabas ng GMA Network na nagsimulang umere noong Agosto 2, 2004 at natapos noong Marso 18, 2005 na may kabuuang 168 kabanata. Tungkol ang serye sa pagkikipagsapalaran ng mga mabubuting taong ibon na Mulawin at mga masasamang taong ibon na Ravena na gustong maghiganti sa mga tao. Nakasentro din ang palabas sa pag-iibigan nina Aguiluz, isang mandidirigmang Mulawin, at ni Alwina, isang kalahating Mulawin at kalahating tao.

Dinirehe ito nina Don Michael Perez at Dode Cruz at ang mga pangunahing aktor ay sina Richard Gutierrez bilang Aguiluz, Angel Locsin bilang Alwina at Dennis Trillo bilang Gabriel. Sinundan agad ito ng spin-off (o isang palabas na hinango mula sa orihinal), ang Encantadia na sinumulan ang worldbuilding o pagbuo ng mundo ng Mulawin at Encantadia sa kathang-isip na uniberso. Lumitaw ang mga karakter ng Mulawin sa Encantadia. Nagpatuloy ang kuwento ng mga Mulawin sa pelikulang Mulawin: The Movie noong 2005. Nagkaroon uli ng kaugnay na spin-off noong 2011, ang Iglot. Noong 2017 naman, umere ang sequel o kasunod na serye ng Mulawin, ang Mulawin vs. Ravena. Noong 2016, nagkaroon ng muling paglilikha o reboot (tinatawag ng mga muling naglikha ito bilang requel) ang Encantadia at lumitaw din dito ang mga lahing Mulawin.

Sa panahon ng orihinal na pag-ere nito sa Pilipinas noong 2004 hanggang 2005, binasag nito ang tala ng marka o ratings ng primetime (o pangunahing oras) sa telebisyon. Sa matataas na mga punto ng serye, nagkaroon ito ng rating na 49.9% ng mga manonood. Ayon noong 2020 sa mga tala ng AGB Nielsen, nilalagay ang marka o rating ng Mulawin sa ika-33 na puwesto sa pinakamataas na marka para sa isang palabas sa telebisyon sa Pilipinas sa lahat ng panahon. 

Mga pangunahing tauhan

 Richard Gutierrez - Aguiluz
 Angel Locsin - Alwina
 Dennis Trillo - Gabriel
 Bianca King - Aviona
 Zoren Legaspi - Bagwis
 Ara Mina - Veronica / Vultra / Violeta
 Gary Estrada - Rasmus
 Eddie Gutierrez - Dakila
 Romnick Sarmenta - Habagat
 Amy Austria - Lourdes
 Karen Delos Reyes - Savana
 Sam Bumatay - Lawiswis
 Miguel Tanfelix - Pagaspas
 Tanya Garcia - Palomat
Michael de Mesa - Ravenum
Eagle Riggs- Haring Dak-dak

Mga sanggunian

Kategorya:Telebisyon sa Pilipinas
Kategorya:Telefantasya
Kategorya:Mga serye sa telebisyon